DNA cere reluarea urmăririi penale împotriva reprezentanților ISU, în dosarul Ferma Dacilor. Acuzațiile grave care li se aduc
Un prim termen de judecată are loc marți, 4 iunie, la Tribunalul Militar București, în dosarul privind cererea de redeschidere de către DNA a urmăririi penale în speța care viza modul în care reprezentanții Inspectoratului pentru Situații de Urgență (ISU) Prahova au făcut controale înainte de 2021 la mai multe pensiuni și crame din județ, printre care și la Ferma Dacilor.